SUID-AFRIKAANSE RADIOLIGA 
SARLNUUS SONDAG 17 OKTOBER 2004 


U luister na amateurradiostasie ZS6SRL van die Suid-Afrikaanse Radioliga, die 
nasionale vereniging vir amateurradio in Suid-Afrika, met `n nuusbulletin wat 
elke Sondag om 08:15 Sentraal Afrika Tyd (SAT) in Afrikaans en om 08:30 SAT 
in Engels uitgesaai word. 


Hierdie bulletin is ook op die webwerf van die SARL by www.sarl.org.za, en op 
pakketbulletinborde beskikbaar sowel as per Echolink vanaf ZS6FCS. 


STIL SLEUTEL 


Peter John (Mac) McNicol, ZSAPMJ, ex ZS5PMJ ex ZE2KT, het op 3 Oktober 
heengegaan. Mac is in 1925 in Salisbury, Rhodesië gebore. Na die oorlog (hy 
het in die vloot diens gedoen) het hy sy eie tuisgemaakte stel gebou en onder 
die roepsein ZE2K1 gewerk. Hy het in die Rhodesiese weermag diens gedoen en 
twee jaar in Maleisia deurgebring. Met die opbreek van die Federasie bedank 
hy uit die weermag. Hy het in 1963 na die RSA verhuis en in 1965 weer na 
Rhodesië teruggekeer waar hy tot 1980 in Shamva gebly het. Daarna hy en sy 
oorlede vrou weer na die RSA getrek en het hy vir `n paar jaar `n ruskans van 
amateurradio gehad. 


Na, die dood van sy vrou Susan was hy weer gedurende 1994/5 in Venterstad 
aktief. In 2001 het hy na Paulpietersburg getrek en was hy ZSSPJM tot Junie 
2003 toe hy na Welkom getrek het as ZS4PJM. Mac het in Julie 2004 'n beroerte 
gehad en weer aan die einde van Augustus 2004 wat hom baie gestremd gelaat 
het. 


Hy sal baie gemis word deur sy dogters Teresa, Norma en Susan en hulle 
eggenotes. Ons bied aan hulle, sy ander familie en vriende ons meegevoel in 
hul groot verlies. 


(POUSE) 

In die nuus vandag 

PRESIDENT SE NET 

HAMNETVERGADERING 

OPGRADERING VAN SARL- EN OKOSADATABASISSE 
KLUBNUUS 


Bly ingeskakel vir meer besonderhede hieroor en ander nuusitems. Besoek ook 
die SARL se webblad of skakel die SARL-kantoor wat vanaf 09:00 tot 13:00 op 
weeksdae oop is by telefoon 011 675-2893 vir inligting oor hoe om by die SARL 
aan te sluit, boekverkope en alle verwante amateurradio-aangeleenthede. 


Die SARLnuusdiens nooi klubs en individue om nuus aangaande amateurradio 
op die webwerf van die SARL te plaas by www.sarl.org.za/newsinbox.asp nie 


later nie as die Donderdag wat die bulletin voorafgaan. Indien moontlik doen 
dit asb in Afrikaans sowel as Engels. 


U luister na ZS6SRL en die nuus volg in besonderhede: 
PRESIDENT SE NET 


Die President se Net is goed in sy nuwe tydgleuf ontvang. Verlede Sondag is die 
net op dieselfde wyse as Integnet bedryf en om 19:15 uitgesaai. Daar was een- 
stemmigheid dat in die toekoms om 19:00 begin moet word, gevolg deur Integnet 
om 20:00. Datums vir die volgende paar maande sal volgende week aangekondig 
word. In sy inleiding het President Graham Hartlett die vooruitgang van die 
SARL op verskeie fronte toegelig. Jy kan na `n geredigeerde weergawe daarvan 
luister op die SARL se webblad nl. www.sarl.org.za. 


AMERIKANERS AANVAAR KRAGLYNKOMMUNIKASIE 


Soos deur die ARRL verwag is, het die FCC gewysigde reels aangeneem om 
spesifiek die gebruik van die tegnologie van breëband oor kraglyne (KLK)te 
reguleer. 'Terselfdertyd het drie lede van die kommissie, insluitende die voor- 
sitter Michael K. Powell, spesifiek melding gemaak van die besorgdheid van 
amateurradiooperateurs uitgespreek by die ope vergadering en het versekerings 
of hoop uitgespreek dat die nuwe KLK-regulasies geredelik die steuring aan 
gelisensieerde dienste sal aanspreek. Republikeinse FCC-kommissaris Kevin J. 
Martin het Amateurradio en uitsaaidienste se besorgdheid oor steurings in sy 
geskrewe verklaring aangespreek. ARRL President Jim Haynie, W5JBP, het 
gesê dat hy bemoedig is met die Kommissie se skuif vanaf die vroeë dae van 
KLK, toe dit die leiding van die KLK-industrie gevolg het en grotendeels die 
steuring aan amateurs as die groot vraag geignoreer het. 


“Wat die Liga in die afgelope jaar en `n half aan hierdie saak gedoen het, het 
vandag by hierdie publieke vergadering van die kommissie uitgekom,” het Haynie 
gesê. Hy het die FCC se goedkeuring van die drie grootste sake waarvoor die 
Liga betoog het uitgelig nl: Sertifisering van KLK-toerusting ipv. verifiëring, 'n 
vereiste vir `n openbare BLP-databasis- iets wat die KLK-industrie nie wou hê 
nie- en meganismes om vinnig met steuringsklagtes af te handel. 


Die SARL sal hierdie week `n besprekingsdokument aan OKOSA voorlê en 
probeer om verskeie vrae rondom kraglynkommunikasie in Suid-Afrika te 
bespreek. Daar is tans verskeie maatskappye wat KLK op `n klein skaal 
toets . “Ons soek deursigtigheid aangaande hierdie proewe en versekering dat 
genoegsame steuringstoetse uitgevoer word,” het SARL President, Graham 
Hartlett, ZS6GJH, gesê. “Die SARL is nie teen nuwe ontwikkelings nie, maar 
dit behoort nie ten koste van amateurradio en ander radiodienste te wees nie. 
Onder huidige regulasies mag telekomunikasiemaatskappye vir tot ses maande 
toetse uitvoer. Ons het tot nog toe geen gepubliseerde resultate gesien nie,” 
het hy gesê. 


Luister na Amateur Radio Mirror International om 10:00 vandag (Sondag 17 
Oktober)vir `n breedvoerige oorsig oor kraglynkommunikasie wat oudiosnitte 


van die FOC-vergadering sal insluit sowel as voorbeelde van wat KLK aan am- 
ateurradio kan doen. Die program word op 17,815, 9,750 en 7,082 MHz en op 
verskeie herhalers uitgesaai. `n Herhaling van die program kan Maandag om 
20:00 op 3 215 kHz gehoor word. 


AMATEURRADIO HET JOU ONDERSTEUNING NODIG 


Daar is twee maniere hoe jy Amateurradio nou en in die toekoms kan ondersteun. 
Eerstens deur `n lid van die Suid-Afrikaanse Radioliga te wees en tweedens deur 
die 'Trust se fondsinsamelingsveldtog vir Suid Afrika se lidmaatskap van die 
Internasionale Amateurradiounie te ondersteun. 


Die vraag oor lidmaatskap is al baie keer gedebatteer en die vraag wat ek uit lid- 
maatskap kry is vele kere gevra. Die antwoord is baie eenvoudig: die beskerming 
en toekoms van amateurradio. Al die ander byvoordele is addisionele bonusse. 
Vir die SARL om `n sterk stem te hê is dit nodig dat so veel moontlik, indien 
nie alle nie, radioamateurs deur hom verteenwoordig word. Die belangrikheid 
van verteenwoordiging in 'n nasionale vereniging is weereens hierdie week be- 
wys toe die Amerikaanse reguleerder, die FCG, die ARRL versekerings gegee 
het aangaande steurings deur kraglynkommunikasie. 


Indien jy alreeds ʼn lid is, dankie vir jou ondersteuning. Indien jy nognie `n lid 
is nie, sluit nou by ons aan. Skakel die SARL-kantoor Maandag by 011 675 
2393 of sluit aanlyn aan deur www.sarl.org.za te besoek. 


Die tweede manier om amateurradio te ondersteun is deur `n donasie aan die 
T1ARU-fonds te maak. Die SA Amateurradioontwikkelingstrust is besig om 
fondse in te samel vir die SARL se ledegeld. Die bedrag wat gein moet word is 
R12 000. Tot op hede is daar net oor die R3 000 gein. Jy kan jou bydrae elek- 
tronies oordra. Die rekeningnommer is 560 142 722 by ABSA Menlyn, takkode 
335-645. Jy kan ook `n tjek stuur aan SA Amateurradioontwikkelingsfonds, Pos- 
bus 90438, Garsfontein 0042. Indien jy elektronies oordra stuur asb. jou naam 
en adresbesonderhede aan saardt@intekom.co.za of per faks aan 012 991 5651. 
Jou ondersteuning sal baie waardeer word. Verlede jaar is die volle bedrag in- 
gesamel en het dit vir die SARL moontlik gewees om weer by die IARU aan te 
sluit. Tyd word min om te hernu, dra asseblief nou by. 


HAMNETVERGADERING 


: 


n Algemene vergadering van Hamnet sal op Saterdag 23 Oktober by die Nasion- 
ale Amateurradiosentrum gehou word. Die vergadering sal stiptelik om 14:00 
begin en alle HAMNET-lede, of diegene wat belangstel om HAMNE'T-lede te 
word, word versoek om dit by te woon. Dit sal waardeer word indien items 
wat tot die agenda bygevoeg moet word, of items wat bespreek moet word, 
so spoedig moontlik aan Francois gestuur sal word. Francois se e-posadres is 
zs6buu@uskonet.com of jy kan hom bel by 011-679-5620. 


OPGRADERING VAN SARL EN OKOSA SE DATABASISSE 


In vorige bulletins is melding gemaak van die feit dat die SARL `n afskrif van die 


TCASA-databasis vir amateurs ontvang het. Daar is heelwat foute en weglatings 
daarin. Die Raad vra dat alle klubvoorsitters en/of -bewaarders hul rekords 
so gou moontlik op die aansoek /opgraderingsvorm wat op die SARLwebwerf 
beskikbaar is op datum bring (voor of op 31 Oktober 2004). Die vorm kan in 
elektroniese formaat voltooi en per e-pos gestuur, of uitgedruk en gepos word 
aan die SARL. Alle digiherhalers, skakels, BBS'e, APRS-digiherhalers en an- 
der onbemande stasies moet ʼn lisensie hê. Die inligting sal dan gekorreleer 
word, vul dus die vorm asseblief volledig in. Jou samewerking in hierdie ver- 
band sal waardeer word. Die vorm is ook op pakket beskikbaar. Vir nadere 
besonderhede, kontak Kobus Conradie, ZR6D, Tel. 082 881 1164, of per e-pos 
kobus@letsplayradio.co.za. 


KLUBNUUS 
DANKIE 


'n Spesiale woord van dank aan al die amateurs wat die afgelope vlooimark op 2 
Oktober by die Oosrandklub bygewoon het. Julle teenwoordigheid het die klub 
'n lekker hupstoot gegee. 


Geluk aan die wenners van die 70 cm Slimjimantennas geborg deur SAMS's 
Radio Accessories. Dankie Sam. Die wenners is Joppie van Lill, ZR6JVL, van 
Springs en Johann Scheepers, ZS6OWD, van Boksburg. 


Ook geluk aan Danie van Wyk, ZS6VWD, van Secunda, die wenner van die 2 
meter radio geborg deur OK Doepie ZS6BDD. Dankie Doepie. 


Lootjies vir die BHF/UHF versterker is steeds beskikbaar by OK Pieter Jacobs, 
ZS6XT en die trekking is by ons volgende vlooimark aan die begin van Februarie 
2005. 


CO de ZS6SRC 


Die Hoëveld Seiljagklub vier fees. Hulle word 20. Secunda Amateurradioklub, 
ZSGSRC, gaan daar `n stalletjie beman om amateurradio aan al die seiljag- 
vaarders, kanovaarders, vlotbouers, bergfietsryers, perderuiters en breë publiek 
bekend te stel. Om in ons doel te slaag het ons JOU inset nodig. (Gee ons 
asseblief `n kontak op 80 m, 40 m, 20 m of 145,7125 MHz. Vir die geleentheid 
is `n tydelike ECHOLINK-skakel bewerkstellig met roepsein ZS6ACT. Rig jou 
antennas op 'n identifiseerbare ruimtevoorwerp, ons beplan om ook satelliet- 
toerusting daar te hê. Dit alles gebeur op Saterdag 23 Oktober vanaf 8:00 
SAT tot laat. As die RF nie die ding wil doen nie, kom besoek ons dan by 
Trichardtsfonteindamontspanningsoord. 


SASOLBURG RADIOKLUB 


Sasolburg Radioklub, het Algemene Jaarvergadering gehou. Ons het in 'n spog- 
gerige restaurant by die Emarald Casino gaan eet. Wat `n fees! 


Die nuwe bestuurslede wat vir 2004/2005 verkies is, is: Voorsitter: Riaan Greef, 
ZSAPR; Visevoorsitter: Louis Haarhoff, ZR6LH; Sekretaris: Sharon Schoeman; 


Tesourier: Flip Britz, ZSAGE; @ORX-Nuusbrief: Flip Britz, SAGE; Tegniese 
lede: Ockerd Taljaard, ZR6ZL; Johan Steyn, ZS4SS; Addisionele Lid: Ruaan 
Schoeman , ZR3RMS. 


NUWE KOMITEE VIR WOLKBERG ARK 


Die volgende lede is onlangs verkies om tot die bestuurskomitee van Wolkberg 
A mateurradioklub in die Limpopo Provinsie nl: 


Voorsitter: Gert, ZS6GVD; O/voorsitter: Willem, ZS6WT; Sekretaris/ Tesourier 
- Karel, ZS6WN (ex. ZSGBPJ); Ander Lede (Tegnies): Paul, ZS6NK; Willem, 
ZSGWAB; Mike, ZS6BBD; Sysop: Danie, ZS6DV7. 


Alle amateurs en belangstellendes in die noorde word hartlik uitgenooi om by die 
klub aan te sluit as julle nog nie lid is nie. Skakel die Sekretaris by 082-890-4783. 


Baie dankie aan al die uittredende komiteelede en sterkte word toegewens aan 
die nuutverkose komitees vir die werk wat voorlê. 


VOORTPLANTINGSVERSLAG 


Kobus, ZS6GKOB, sê dat vanaf 21 September die sonvlekgetal bykans konstant 
gebly het. Dit is uitsonderlik, gewoonlik styg dit na `n hoogtepunt of daal 
na 'n laagtepunt of beweeg op en af. Die afgelope week was gekenmerk deur 
buitengewoon min aktiwiteit. Daar was geen noemenswaardige koronaopeninge 
op die sonoppervlakte nie - ook nie geomagnetiese aktiwiteite op die son nie. 
Dit lyk of die son met vakansie is! Die sonvlekgetal was Donderdag slegs 30,2 
teenoor verlede week se 36,9- die vorige week was dit 34,9. 


Voorspellings vir die komende week lyk swak. Ten spyte van hierdie swak toe- 
stande was daar tog heelwat aktiwiteite op die 20 m-band, veral na die Ooste. 
Dit blyk ook dat die bande besonder vroeg toemaak- so vroeg soos 19:00. Die 
tipiese somerpatroon het beslis nog nie gevestig nie. 


DAGBOEK VAN GEBEURE 


238 Oktober: HAMNET Algemene vergadering; 31 Oktober: Sorg assblief dat 
jou data voor hierdie datum by die SARL opgegradeer is; 18 November Volgende 
RA-eksamen. 


Die SARL nooi u om Sondae om 10:00 na Amateur Radio Mirror International 
op 17 815, 9 750 en 7 082 kHz en 145,625 MH in die Oos Londen-, 145,650 in die 
Durban-, 145,750 MHz in die Pretoria- en 438,800 MHz in die Sandtongebied 
te luister. `n Heruitsending kan Maandagaande om 21:00 SAT op 8 215 kHr 
gehoor word. ARMI word deur Telkom en Sentech geborg. 


Dit bring ons aan die einde van hierdie bulletin wat saamgestel is deur Gustav, 
ZSGBWN, en gelees is deur ....... vanuit ......... AS 'n diens aan radioamateurs, 
kortgolfluisteraars en elektronikaentoesiaste. 


U het geluister na ZS6SRL en baie dankie dat u by ons aangesluit het. Dankie 
ook aan diegene wat items vir die bulletins verskaf en aan al die amateurs wat 


so gereëld die herleidings waarneem. 


Hierdie Afrikaanse uitsending eindig nou en SARLNUUS wens u `n aangename 
week toe. 


Totsiens almal. 


/EX 


